stanford-oval/wikipedia huggingface dataset:
קוחדס
הערות שוליים

| מדינות ונצואלה |
| --- | --- | --- |
| מדינות | אמסונאס • אנסואטגי • אפורה • ארגואה • בוליבר • ברינס • גואריקו • דלטה אמקורו • ורגאס • טאצ'ירה • טרוחיו • יארקוי • לרה • מונגס • מירנדה • מרידה • נואבה אספרטה • סוליה • סוקרה • פורטוגסה • פלקון • קוחדס • קרבובו |  |
| ישויות פדרליות נוספות | הדפנדנסיות הפדרליות • מחוז הבירה |  |
| --- | --- |
בקרת זהויות :  MusicBrainz: 0fcb87e8-e491-4bd8-8434-288953e99cba  VIAF: 153594443   WorldCat (עם VIAF): 153594443
צוות משא ומתן משטרתי

צוות משא ומתן משטרתי הוא יחידה או חוליה רשמית, בדרך כלל משטרתית, המיומנת ומופקדת על ניהול משא ומתן עם מפגעים (מחבלים, חוטפים, מתאבדים-בפוטנציה) לשם ניטרול הסכנה או השגת פשרה. היחידה המשטרתית הרשמית הראשונה שהוקמה כצוות משא ומתן הייתה זו של פרנק בולז במשטרת ניו יורק.
יחידת משא ומתן מטפלת במקרי אלימות רבים ובהם אלימות במקום העבודה (אנ'), אלימות במשפחה, אירועי התאבדות וטרור.
רקע

ניהול משא ומתן הוא אינטרס מיידי של רשויות החוק והסדר בעת משבר, וזאת לא רק למציאת פתרון מוסכם על המפגע, אלא גם למטרות אלטרנטיביות כמו הרווחת זמן או השגת מידע נוסף על האירוע, על בני הערובה או על כוונותיו ועל אישיותו של המפגע (לעיתים לשם התשתו או ריכוכו). המשא ומתן המיידי מתנהל בכל דרך אפשרית בשעת האירוע - כמו בשיחה מבעד לדלת סגורה, דרך הטלפון, או אפילו באמצעות כריזה במגפון.
בדרך כלל מעדיף צוות המשא ומתן לנהל את השיחות באמצעות מכשיר טלפון נייד המסופק למפגע על ידי המשטרה, וזאת על מנת לאפשר בלעדיות של שיחה עם המפגע וניתוקו מאמצעי תקשורת עם גורמים אחרים (כמו התקשורת). לשם כך גם מנתקת המשטרה לעיתים את חיבור הטלפון הרגיל אל המתחם או מופעלים אמצעי למיסוך תקשורת במקום.
בשל הסכנה הנשקפת לחיי אדם, העבודה כוללת לחץ רב, אי-ודאות ואחריות גבוהה.
יחידות משא ומתן מפורסמות

היחידות הראשונות הוקמו כחלק מצוותי SWAT.
היחידה למשא ומתן של משטרת ישראל היא יחידה מבצעית ארצית ואנשיה עוסקים כל העת במשימות המצריכות את הפעלתה. היא מתאפיינת ברובה בהקפצות לאירועים ברחבי הארץ כאשר קיים סיכון ממשי לחיי אדם. היחידה הוקמה בשנת 1978 לאחר רצף פיגועי מיקוח בהם חטיפת מטוס סבנה ואסון מעלות.
היחידה המורכבת משלד פיקודי ומקצועי קבוע היושב בבסיס הימ"מ ובמחוזות השונים פזורים קצינים אשר, בנוסף על תפקידם בשיגרה, עברו הכשרה ועוברים תרגולים ורענונים והם המגיבים ראשונים לכל אירוע משא ומתן במחוז.
היחידה מספקת הכשרה מקצועית לניהול משא ומתן בארגונים ויחידות מיוחדות אחרות. היחידה מסייעת גם בחקירות מורכבות בהם איתור נעדרים, חקירות רצח באמצעות כלים רבים ובהם בניית פרופיל פסיכולוגי.
יחידת חילוץ בני הערובה של ה-FBI, עוסקת בניהול משברים, משא ומתן, מעקב סמוי ותמיכה. היחידה כוללת מומחי משא ומתן, מנתחי התנהגות ועוד.
מקרים מפורסמים בהם היה מעורב צוות משא ומתן עם החוטפים

יחידת משא ומתן עוסקת בתחומים רבים ובהם חטיפת בני ערובה, אירוע פעילות חבלנית עוינת, אירועי סחיטה, ואיומי התאבדות.
מקרים מפורסמים הם:
משבר בני הערובה בבסלאן
משבר בני הערובה באיראן
מבצע סבנה
טבח הספורטאים במינכן
המתקפה על שגרירות איראן בלונדון
רצח אורון ירדן
ראו גם

היחידה למשא ומתן במצבי משבר משטרת ישראל
מלחמה בטרור
יחידת משא ומתן מטכ"לית - יחידה צה"לית
המתווך (סרט, 1998)
הערות שוליים

↑  Strentz, Thomas (2006). Psychological aspects of crisis negotiation. CRC Press, ISBN 978-0-8493-3997-4
↑  Jonathan Greenstein (2011). "Hostage Negotiations for the First Responder (Missouri Police Officers Standards and Training Course)".
קורל גייבלס

קורל גייבלס (באנגלית: Coral Gables; נקראת באופן רשמי העיר של קורל גייבלס) היא עיר במחוז מיאמי-דייד, פלורידה, ארצות הברית. קורל גייבלס שוכנת דרום-מערבית למרכז מיאמי וב-2016 מנתה אוכלוסיית העיר כ-50,815 איש. קורל גייבלס משמשת כמקום משכנה של אוניברסיטת מיאמי.
היסטוריה

קורל גייבלס נמנית בין הערים הראשונות שתוכננו שנים אחדות לפני ייסודה ובנייתה, וייצגה את ההתפתחות המוקדמות של מודל קהילה סגורה ושל חברת ניהול (מקביל לוועד בית בישראל). העיר עוצבה על ידי ג'ורג' מריק במהלך הבועה הכלכלית הראשונה של פלורידה בשנות ה-20 של המאה ה-20. מריק גדל בקורל גייבלס ובראשית המאה ה-20 החל להוציא לפועל תוכנית אמביציוזית, לייסוד אזור ששמות רחובותיו וסגנונו האדריכלי יתחקו אחר איטליה וספרד. עד 1926, שטח העיר השתרע על פני 10,000 דונם. באותה השנה הרוויח מריק 150 מיליון דולר אמריקני שאותם תרם למען פיתוח העיר.
ב-1925, בו בזמן להכרזת קורל גייבלס כעיר באורח רשמי, העיר נבחרה לביתה של אוניברסיטת מיאמי, אשר נבנתה באותה שנה על פני 240 דונם של קרקעות ממערב לכביש 1 של פלורידה, בערך שני קילומטרים דרומה ממרכז העיר והאזור המסחרי של קורל גייבלס. במהלך מלחמת העולם השנייה הוכשרו טייסים ומכונאים רבים של צי ארצות הברית בקורל גייבלס.
דמוגרפיה

נכון ל-2010 בקורל גייבלס 20,266 משקי בית, מהם 11.4% ריקים. ב-2000, 24.45% מאוכלוסיית קורל גייבלס היו ילדים מתחת לגיל 18. משנת 2000, השפה הספרדית רווחה אצל רוב התושבים, ואילו אנגלית הייתה השפה היחידה שדוברה על ידי 43.83% מהאוכלוסייה. שפות אחרות המדוברות על ידי האוכלוסייה היו צרפתית (1.09%), פורטוגזית (0.80%), איטלקית (0.72%), ודוברים גרמנית מהווים 0.53% מכלל האוכלוסייה. מיאמי היא עיר רב-תרבותית, עם אוכלוסייה גדולה של מהגרים ממקסיקו והקריביים, ולמעשה, 75% מאוכלוסיית העיר אינם דוברים אנגלית כשפת אם.
ערים תאומות

צרפת אקס-אן-פרובאנס, צרפת
קולומביה קרטחנה, קולומביה
ספרד גרנדה, ספרד
גואטמלה אנטיגואה גואטמלה, גואטמלה
איטליה פיזה, איטליה
אקוודור קיטו, אקוודור
הערות שוליים

↑  קורל גייבלס, באתר למטייל
| --- | --- |
בקרת זהויות :  NLI: 987007548073305171  BnF: cb121245382 (data)  GND: 4085322-6  LCCN: n79089369  MusicBrainz: 20c193b4-fb3a-4b2e-8c76-548a3315fe91  VIAF: 149552655   WorldCat (עם VIAF): 149552655
קווין פורד

| --- | --- |

קווין פורד, 2009
 לידה:  7 ביולי 1960 (בן 64) פורטלנד, אינדיאנה
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  אוניברסיטת פלורידה  אוניברסיטת נוטרדאם  בית הספר לטייסי ניסוי של חיל האוויר האמריקני  Blackford High School 
 תקופת השירות:  2000–2016 (כ־16 שנים)
 דרגה:  קולונל
 זמן שהייה בחלל:  157 ימים 13 שעות ו-9 דקות
 ביוגרפיה בנאס"א:  קווין פורד
 משימות
 STS-128, סויוז TMA-06M
  /
 עיטורים
  לגיון ההצטיינות  מדליית השירות הראוי לשבח  מדליית הטיסה בחלל של נאס"א (פעמיים)
 
קווין פורד (באנגלית: Kevin Anthony Ford;‏ נולד ב-7 ביולי 1960, פורטלנד אינדיאנה) הוא היה אסטרונאוט בתוכנית מעבורות החלל של נאס"א. הוא היה מפקד משלחת מס' 34 לתחנת החלל הבין-לאומית.
ביוגרפיה

קווין פורד נולד בפורטלנד, אינדיאנה. לאחר לימודי בית ספר הוא התחיל ללמוד באוניברסיטת נוטרדאם ובשנת 1982 קיבל ממנה תואר ראשון בהנדסת אווירונאוטיקה. בהמשך הוא קיבל תואר שני ביחסים בינלאומיים מאוניברסיטת טרוי בשנת 1989, תואר שני בהנדסת אווירונאוטיקה מאוניברסיטת פלורידה בשנת 1994 ותואר שלישי במדעי החלל ממכון לטכנולוגיה של חיל האוויר בשנת 1997.
בשנת 1982 פורד התגייס לחיל האוויר של ארצות הברית ובשנת 1984 סיים קורס טיס. הוא היה טייס "מקדונל דאגלס F-15 איגל" ובין היתר שירת בגרמניה ואיסלנד. בשנת 1990 הוא סיים קורס לטייסי ניסוי בבסיס חיל האוויר אדוארדס.
ניסיון טיס של פורד מסתכם בכ-6,100 שעות.
שירות בתחום החלל

בשנת 2000 פורד נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.
באוגוסט 2009 פורד טס לחלל כטייס משימה ב-STS-128 במעבורת החלל דיסקברי (פרדריק סטרקו היה מפקד צוות). משימה זו נועדה לחדש את האספקה בתחנת החלל הביו-לאומית בעזרת המודול הלוגיסטיקה הרב תכליתי "לאונרדו", להביא מקפיא נוסף לניסויים מדעיים, מסילת כושר חדשה, ומערכת לבקרת בריאות של צוות התחנה. הצוות החליף מכל אמוניה ריק על התחנה ושם במקומו מכל מלא.
באוקטובר 2012 פורד היה מומחה משימה של טיסה סויוז TMA-06M (אולג נוביצקי היה מפקד טיסה). הצוות הצטרף למשלחת מס' 33 לתחנת החלל הבין-לאומית בפיקוד של סוניטה ויליאמס. כאשר המשלחת עזבה את תחנת החלל, פורד היה מפקד משלחת מס' 34 לתחנת החלל הבין-לאומית. הוא חזר לכדור הארץ במרץ 2013.
פורד פרש מנאס"א בשנת 2016.
לאחר שירות בנאס"א

בשנים 2016/17 פורד היה מלמד במכון למדע וטכנולוגיה בטרונדהיים, נורווגיה.
בשנת 2018 הוא חזר לארצות הברית והיה טייס ב-United airlines. הוא פרש בשנת 2022 ומאז מועסק כיועץ לנאס"א.
צוות חקירה מיוחד

צוות חקירה מיוחד (צח"ם) במשטרת ישראל הוא צוות של שוטרים מיחידת חקירה אחת או מיחידות חקירה שונות, שמונה לבצע חקירה של עבירה מסוג פשע, חקירה שיש בה עניין ציבורי, או חקירה מסועפת, או חקירת עומק של תאונת דרכים חמורה, שחקירתה עלולה להיות מסועפת או בעלת חשיבות ציבורית רבה.
מינוי צח"ם

צח"ם ממונה על ידי בעלי תפקידים בכירים מסוימים במשטרה, בכתב מינוי כמפורט בפקודות המשטרה, והוא יכול להתמנות אד הוק, או להיות יחידת חקירות אורגנית קבועה שאליה מועברים תיקי החקירה הדורשים מינוי צח"ם, בכפוף לכתב מינוי.
כתב המינוי מפרט מי יהיו ראש הצח"ם, חבריו, מקום מושב הצח"ם, נושא החקירה, כללי עבודת הצח"ם, כגון תדירות הדיווח על עבודת הצח"ם לגורם הממונה, הוראות לליווי מקצועי של פרקליט מחוז או תובע משטרתי, שירותי ייעוץ חיצוניים לפי הצורך, דוברות, אמצעים, כגון כלי רכב, קשר עם יחידות אחרות או גורמי חוץ, כגון צה"ל, שב"כ וכדומה, ולעיתים קשר עם האינטרפול או משטרות זרות.
מינוי חברי הצח"ם לוקח בחשבון את נושא החקירה ואת תחומי הידע של חבריו, לדוגמה, לחקירת נושאים שבמהותם הם מודיעיניים, עבירות גוף, עבירות כלכליות וכו' ימונו חוקרים, או אנשי מודיעין, מתחומים מתמחים.
נהלי עבודת צח"ם

בכל צח"ם מנוהל יומן צח"ם הכולל את תאריך תחילת עבודת הצח"ם, שמות החברים, הנחיות ראש הצח"ם לחברים, תיעוד מפורט של כל פעולות החקירה, ישיבות עבודה ורישום תמצית הדברים וההחלטות שנתקבלו במפגשים של חברי הצח"ם עם גורמים בתוך המשטרה או מחוץ לה.
הצח"ם פותח תיק חקירה, לפי העניין. לעיתים קרובות עצם הפעילות החקירתית המעמיקה והמסועפת של הצח"ם חושפת מידע אודות אירועים פליליים נלווים נוספים שדורשים חקירות נפרדות מנושא החקירה הראשי, ובהתאם לכך פותח הצח"ם תיקים נוספים וחוקר אותם בעצמו, או מעביר ליחידות חקירה אחרות לפי העניין.
כאשר מגבש הצח"ם ראיות לכאורה נגד עבריין או עבריינים, מעביר הצח"ם את תיק החקירה לפרקליטות או ליחידת התביעות, להמשך טיפול משפטי.
בנוסף לדיווחים השוטפים, על ראש הצח"ם להודיע בכתב לממנה הצח"ם על סיום עבודת הצח"ם.
צח"ם בתיקי תאונות דרכים

במקרה תאונת דרכים מוקם צח"ם במקרים הבאים:
תאונה קטלנית שנגרמה כתוצאה מליקוי הנדסי או כשל במכלולי הרכב.
תאונה שהיא בעלת סממנים זהים לתאונות קודמות שאירעו באותו מקום או באותן נסיבות.
תאונת פגע וברח קטלנית, או שקיים חש לחיי הנפגע.
תאונה חמורה, או בעלת היבט ציבורי רחב, שחקירתה עלולה להיות מסועפת והיקף החקירה רב.
צח"מים בולטים

באירועים רבים שדורשים חקירות משטרה מיוחדות ומסועפות, שחלקם גם מתוקשרות, ממונה צח"ם. בין הצח"מים המפורסמים היו אלה שחקרו אישי ציבור, אירועי פח"ע וכדומה, כגון:
1974 - רצח רחל הלר
1975 - מקרר התופת בכיכר ציון
1982 - רצח נאוה אלימלך
1982 - רצח דפנה כרמון
1984 - פרשת קבורת תרזה אנגלוביץ
1985 - רצח מלה מלבסקי
1989 - רצח אבי סספורטס ואילן סעדון
1992 - ליל הקלשונים
1993 - רצח ורדית בקרקנוט
1995 - אירועי האלימות בין חצרות החסידים מכנובקה ובעלז
1997 - הרצח שביצע דניאל עוקב
2003 - רצח דנה בנט
2004 - רצח השופט עדי אזר
2004 - פרשת טננבוים
2006 - חקירת משה קצב
2006 - חקירת חיים רמון
2015 - איתור מתפרעים בהפגנות יוצאי אתיופיה
בתרבות

בסדרות הטלוויזיה הישראליות "המיוחדת" בערוץ 2, "פמת"א" בערוץ כאן 11 ועיר מקלט ב-Yes, משמשים חלק מגיבורי הסדרות כחברים בצח"מים.
הבלש הבדיוני מיכאל אוחיון, בסדרת הספרים של בתיה גור, משמש כחבר בצח"ם.
הערות שוליים

1 2  פקודה 14.01.39 מתוך פקודות המטה הארצי של משטרת ישראל
1 2  נוהל 02.233.08 של מחלקת התנועה של משטרת ישראל
קיי לונג

| --- | --- |

צילום יח"צ: זיו שדה
 לידה:  המאה ה־20 באר שבע, ישראל 
 מדינה:  ישראל 
 מקצוע:  אמנית דראג קווין מעצבת אופנה
 
קיי לונג, במצעד הגאווה בתל אביב, 22 ביוני 2001
קיי לונג היא דראג קווין, מעצבת אופנה ובדרנית ישראלית.
ביוגרפיה

לונג נולדה בשם אבי קיפרמן למשפחה מרובת ילדים בבאר שבע. בגיל 17 אימץ קיפרמן את השם K - האות הראשונה בשם משפחתו באנגלית עבור שם הבמה שלו בתוספת ה-LONG בשל גובהו הרב המתנשא ל-2 מטר. קיפרמן שירת כסמל מבצעים בצבא ולאחר מכן למד עיצוב אופנה במכללת שנקר. במסגרת לימודיו עבר התמחות בבית האופנה הקנדי "Daymore", ולבסוף סיים לימודיו בהצטיינות בשנת 2008. קיפרמן עוסק גם בעיצוב שמלות כלה, מלבד היותו מנהל התחום האמנותי של המועדון "האומן 17", והוא מופיע כקיי לונג באופן קבוע בליין המסיבות FFF.
לונג החלה להופיע ב-1998 במועדון הפורום בבאר שבע ולהתפרסם בעיתונות המקומית. ב-2000, במסגרת פעילותה במועדון, עיצבה קיי לונג את משאית המיצג של המועדון עבור "מצעד האהבה" בתל אביב, אשר נשאה את דמותה. מפיק האירועים שמעון שירזי, אשר גם ליין ה-FFF שבבעלותו השתתף במצעד, הזמין את קיי להופיע בהפקה. קיפרמן העתיק את מקום מגוריו לתל אביב בשנת 1999. בין מופעיה ניתן למנות את "The Divas Show" בו ביצעה לצד אנינה נושה, שירי זמרות בולטות. בנוסף, היא הופיעה באמסטרדם, איסטנבול, פריז, קנדה, לונדון, ברצלונה, ברלין וערים נוספות. לונג לוקחת חלק פעיל בייצוג ישראל בהופעות בבירות העולם כפרפורמרית המובילה של ה"TEL AVIV GAY VIBE"
לונג הופיעה מעת לעת בטלוויזיה, במסגרת פרסומות שונות וקליפים של אמנים ישראלים ובהם :מאיה בוסקילה, קרן פלס, סקאזי. ב-2009 אירחה לונג את אנשי הספורט רון קופמן ואיציק זוהר במהלך עונתה הרביעית של בתוכנית המציאות "פעם בחיים". בין קיי לונג וזוהר נוצר מתח רב על רקע נטיותיה, והעימותים ביניהם היו לנושא מרכזי במהלך העונה. בעקבות השתתפותה בתוכנית נושא המגדר של לונג נלמד ומוצג באקדמיה, והיא אף הוזמנה להרצאת אורח בפקולטה לסוציולגיה של אוניברסיטת ת"א.
בראיונות מזדהה לונג בשם הבמה שלה ומצהירה כי אינה נוהגת להגדיר עצמה יותר כאישה או כגבר וכי אינה נוהגת להגדיר עצמה במגדר כלשהו, ושהיא נהנית לדשדש בין שני העולמות. עם זאת, בראיונות בכלי התקשורת היא מתייחסת לעצמה בלשון נקבה, וכך נוהגים גם כלי התקשורת המסקרים אותה. לונג כותבת באתר מאקו גאווה טור אופנה הנושא את השם "הוט קיי טור", בו היא מבקרת את לבושם של המפורסמים/ות מהעולם ומישראל בפרט וכותבת בנושאי אופנה וסטיילינג.
בנובמבר 2011 השתתפה לונג בקמפיין "אחרי כל לילה מגיע יום", שנולד בעקבות ארבעה מקרי התאבדויות בקהילה הגאה, מספר חודשים לפני כן.
ב-2011 נבחרה קיי לונג למקום הראשון בתחרות של חברת המשקה XL בתואר "מלכת הדראג של ישראל" ובאותה שנה נבחרה על ידי מאקו להיות אחת מ-50 האנשים המשפיעים והבולטים ביותר בקהילת הלהט"ב הישראלית. באותה השנה גייס ארגון בלה דואגת אנשי לילה מובילים למען המאבק להעלאת המודעות ל-HIV והפיק לוח שנה "בלה דואגת" בהשתתפותם. אנשי לילה רבים ומובילים התגייסו למאבק והצטלמו ללוח השנה של "בלה דואגת" לאותה השנה.[5] בין המשתתפים היו: קיי לונג, שמעון שירזי, אליוט, טלולה בונט ומובילי דעת קהל ואנשי לילה נוספים בקהילה הגאה.
בשנת 2014 השתתפה לונג בתפקיד "אימפריה" במחזמר "דבר מצחיק קרה" של תיאטרון הקאמרי בכיכובם של שלמה בראבא, איתי טיראן ועירית קפלן.
בינואר 2015 הייתה מעורבת קיי לונג בתקרית שבה היא סולקה מכותל מאזור הנשים ומאזור הגברים בטענה שהיא לא אישה ולא גבר.
בשנת 2015 נבחרה לונג על ידי מגזין "את" להיות אחת מ-100 המשפיעים הישראלים על עולם האופנה הישראלי.
בשנת 2016 נבחרה לייצג את ישראל מטעם משרד החוץ כשגריריה בינלאומית בבירות העולם במטרה לעודד תיירות לארץ. באותה שנה גם נבחרה להצטלם עבור קמפיין משרד התיירות לקמפיין הבינלאומי של תל אביב.
הערות שוליים

↑  עמית סנדיק, קיי לונג: ביום לובשת רק שחור, בלילה מתפרעת עם צבעים, באתר פורטפוליו, 13 במרץ 2021
↑  אבי קוסטה, K Long - הראיון, באתר Bin, ‏2006-06-23 (ארכיון)
↑  עמית קוטלר, ynet - תרבות ובידור - גאה להציג, באתר ynet, 12 ביוני 2009
↑  שרון דינר, קיי לונג לוקחת בהליכה, באתר mynet (כפי שנשמר בארכיון האינטרנט), 21 בפברואר 2010
↑  שרון דינר, כשישראל בר און פוגש את קיי לונג, באתר mynet (כפי שנשמר בארכיון האינטרנט), 25 בספטמבר 2008
↑  אבי קוסטה, "K Long - הראיון", אתר BIN,‏ 23/6/2006
↑  על-פי הצהרתה מתאריך 8 באפריל
↑  שרון דינר, הדראג קווין קיי לונג אוחזת חבר וגאה בעצמה, באתר mynet (כפי שנשמר בארכיון האינטרנט), 12 ביולי 2011
↑  הקהילה מתגייסת: אחרי כל לילה מגיע יום, באתר "מזבלה"
↑  גיא ארליך, עזרה בדרך: הקהילה הגאה נלחמת בהתאבדויות, באתר הארץ, 7 בספטמבר 2011
↑  מערכת ערוץ הגאווה, ‏41. קיי לונג: ליידי גאגא הישראלית, באתר ‏מאקו‏, 24 בדצמבר 2011
↑  חגית גינזבורג, ‏עם הגב לקיר: הדראגיסטית קיי לונג מתאוששת מהביקור הטראומתי בכותל, באתר מעריב אונליין, 8 בינואר 2015
↑  אורלי וגיא, הכותל המערבי: אין כניסה לדראג קווינס, באתר nana10‏, 8 בינואר 2015
↑  לירוי שופן, מיכל ישראלי, נעמה ביבי, עידן יוסף ימין, ענת זוהר, 100 המשפיעים בתעשיית האופנה: הטיפוסים, באתר את, 26 במרץ 2015
↑  עמית קולנר, ‏מחתימים דרכון: השגרירים הגאים של ישראל כבשו את המזרח הרחוק, באתר ‏מאקו‏, 11 בפברואר 2016
קיי לונג, ויגסטוק 2011
לונג (משמאל) מנחה לצידה של פנינה רוזנבלום את טקס פסטיבל אירועי הגאווה "וויגסטוק" במרכז הגאה, בשנת 2016, תל אביב. הופעתה החיצונית של לונג באירוע זה הייתה מחווה להופעתה המפורסמת של רוזנבלום בקדם אירוויזיון 1983 עם השיר "תמיד אישה".
קוריקנצ'ה

| --- | --- |

קוריקנצ'ה עם מנזר סנטו דומינגו מעליו
 היסטוריה
 תרבויות:  אינקה
 סוג:  מקדש
 אתר ארכאולוגי
 מצב:  שולב במנזר
 גישה לציבור:  כן
 מיקום
 מדינה:  פרו פרו
 מיקום:  מחוז קוסקו, פרו
 קואורדינטות:  13°31′12″S 71°58′32″W﻿ / ﻿13.52°S 71.975556°W﻿ / -13.52; -71.975556
  (למפת פרו מוגדלת) לימה איקיטוס ארקיפה קוסקו צ'יקלאיו טרוחיו מאצ'ו פיצ'ו טאקנהאקוודור קולומביה ברזיל בוליביה צ'ילה האוקיינוס השקטקוריקנצ'ה(למפת פרו רגילה) לימה איקיטוס ארקיפה קוסקו צ'יקלאיו טרוחיו מאצ'ו פיצ'ו טאקנהאקוודור קולומביה ברזיל בוליביה צ'ילה האוקיינוס השקטקוריקנצ'ה
איור מהמאה ה-17 של פאצ'אקוטי סוגד לאינטי (אל השמש) בקוריקנצ'ה, הכרוניקות של מרטין דה מורואה.
קורינקנצ'ה (במקור: Coricancha‏, Koricancha‏, Qoricancha או Qorikancha; הלחם בסיסים מקצ'ואה: "קורי" (quri, זהב) ו"קנצ'ה" (kancha, מתחם סגור), כלומר "המקדש המוזהב") היה המקדש החשוב ביותר באימפריית האינקה. הוא שכן במרכז קוסקו, פרו, שהייתה בירת האימפריה, ולא שרד את הרס של הכיבוש הספרדי של אימפריית האינקה. כיום נותרו רק שרידי קירות בודדים המעידים על פאר היצירה ההיא. לאחר רעידת אדמה קשה בשנת 1650, כוסו חורבותיו ברובן על ידי בנייתו של מנזר סנטו דומינגו הקתולי. רק ארבעה חדרים עדיין שימשו את המנזר. רעידת אדמה קשה נוספת בשנת 1950 גרמה נזק לכנסייה וחשפה את הריסות חומת המקדש, שבמשך כל השנים האמינו כי נהרסה.
בנייה ואדריכלות

מקדש קוריקנצ'ה נבנה בשנת 1438 באתר של היישוב העתיק ביותר בקוסקו. אם הקיסר האגדי מאנקו קאפאק בחר באתר, ששכן בין שני הנהרות המתכנסים בחדות ואטאניי וריו טויומאיו (Río Tullumayo), מסיבות צבאיות ולצורך השקיה כדי לייסד את האינטי קנצ'ה שלו - בית קטן בו חיו אחיותיו – פאצ'אקוטי הגדיל את החשיבות הקדושה של מקום: הוא עיצב מחדש את קוסקו בצורה של פומה, סמל עתיק לכוח הקשור לפולחן הירח, כאשר מקדש הקוריקנצ'ה הוצב ממש מתחת לזנב הפומה במקום איברי המין שלה.
במקור היה המקדש קרוי אינטיקנצ'ה (Intikancha) או אינטיוואסי (Intiwasi), הוא הוקדש לאינטי, ושכן בקוסקו, בירת האינקה לשעבר. כדי לבנות את קוריקנצ'ה השתמשו בני האינקה בבנייה באבני גזית, תוך הנחת אבני אנדזיט קובייתיות בגודל דומה שנחצבו וסותתו למטרה זו. השימוש בבנייה מאבני גזית הפך את המקדש לקשה הרבה יותר לבנייה, שכן האינקה לא השתמשו באבן עם פגמים או סדקים קלים. על ידי בחירת סוג בנייה זה, האינקה הדגימו בכוונה את חשיבות הבניין באמצעות היקף העבודה הדרושה לבניית המבנה. צורת בנייה זו הדגימה את כוחה של אימפריית האינקה לגייס ולכוון את כוחות העבודה המקומיים. השכפול של הטכניקות האדריכליות של האינקה ברחבי הרי האנדים של אמריקה הדרומית, כמו אלו שבהן השתמשו בקוריקנצ'ה, מדגימים את השליטה של האינקה באזור גאוגרפי נרחב.
בנוסף למקדש השמש בצורת אפסיס, כלל המתחם ארבעה מתחמי מקדשים קטנים יותר המקיפים חצר מקדש משלושה צדדים. בחזית היה קיר יפהפה ממיטב הסיתות, מעוטר באופן אחיד ברצועה מתמשכת של זהב טהור שלושה מטרים מהאדמה, גג סכך קצר הנתמך בצמה של חוטי זהב. הקירות היו עשויים מאבן טבעית, שלובים בשלמות ללא מלט, עם צורת כרית קלה בצדדים המדגישה את האסתטיות של המבנה. גושי האבן מתחדדים כלפי מעלה, ומדגישים אופטית את הגובה עוד יותר.
שלושה חורים נצפים באחד מהבלוקים של שורת האבנים השנייה, שייתכן ששימשו לניקוז מי גשמים מהחצר או מהצ'יצ'ה שהוקרבה. על פי הניסויים של אאוגוסטו לאון ברנדיאראן (Augusto León Barandiarán), ניתן לשמוע את התווים המוזיקליים רה, מי ולה על ידי הקשה על החורים.
היקף המקדש היה יותר מ-365 מטר. השער הראשי שלו היה בצד הצפוני. שער זה, כמו הכניסות הצדדיות, היה מכוסה בלוחות זהב. באותה תקופה לא היה אטריום משולש ששימש ככניסה למנזר הקולוניאלי והקיר המתפתל בזווית ישרה לרחוב Ahuacpinta או Awaq Pinta, שם השתמר קטע מהקיר המקורי באורך של כמעט שישים מטרים. בצדו הנגדי של רחוב זה, החומה מתפתלת סביב עיקול של יותר מ-90° וממשיכה בעקומה עדינה שהתקצרה במהלך בניית המנזר. חומת קוריקנצ'ה הייתה בראש מערכת של טרסות שפעם השתפלו אל הנהר.
גלריה

קוריקנצ'ה, מנזר סנטו דומינגו והחצר ("אינטי פמפה")
שחזור דיגיטלי של הבסיס בתקופת האינקה
אחד החדרים המקוריים מתקופת האינקה
שחזור דיגיטלי של החדר כשהוא מלא בזהב, לפי התיאור של אינקה גרסילאסו דה לה וגה
קישוט תקרה
ציורים מאסכולת קוסקו בפנים
קיר מתקופת האינקה בתוך המנזר
שרידי קיר של קוריקנצ'ה במנזר סנטו דומינגו כיום
הערות שוליים

↑  Teofilo Laime Ajacopa, DICCIONARIO BILINGÜE, Quechua – Castellano
↑  Qorikancha, A Homage to the Mystical, Magical, most Famous and Oldest City of the American Continent
1 2 3 4 5  Carolyn Dean, “The Inka Married the Earth: Integrated Outcrops and the Making of Place,” The Art Bulletin 89, no. 3 (2007): 502–18.
↑  "Chronicles of Peru Part II 1553"
↑  "City of Cuzco - World Heritage Site". UNESCO World Heritage Centre (באנגלית).
קוט-ד'ארמור

קוט-ד'ארמור (בצרפתית: Côtes-d'Armor) הוא מחוז בחבל ברטאן שבצפון-מערב צרפת. על פי מפקד האוכלוסין משנת 2010, מתגוררים במחוז 591,641 תושבים. בעבר נקרא מחוז זה קוט-דו-נור.
היסטוריה

קוט-דו-נור הייתה אחת מ-83 המחוזות המקוריים שנוצרו ב-4 במרץ 1790 במהלך המהפכה הצרפתית. מחוז זה נוצר מתוך חלק מפרובינציית ברטאן. בשנת 1990 שונה שמו של המחוז לקוט-ד'ארמור (Côtes בצרפתית משמעותו 'חוף' ו-Ar mor בברטונית משמעותו 'הים').
מיקומו של המחוז הנוכחי תואם את מיקומו של המחוז ההיסטורי בשם טריגור ממחוזות צרפת של לפני המהפכה.
גאוגרפיה

שטחו של המחוז הוא 6,878 קמ"ר. מחוז קוט-ד'ארמור הוא אחד מארבעה המחוזות בחבל ברטאן והוא מוקף במחוזות פיניסטר ממערב, מורביאן מדרום ואיל ווילן ממזרח. מצפון למחוז נמצאת תעלת למאנש. הקומונה המאוכלסת ביותר במחוז היא סן-בריו.
גלריית תמונות

חצי האי קאפ פריאל
מפרץ סן-בריו
העיירה פמפול
טירת ללאט
טירת דינאן
פסל של ברטרנד דו גקלאן בקומונה דינאן
ראו גם

חבל ברטאן
מחוז פיניסטר
מחוז איל ווילן
קרל שטפן, ארכידוכס אוסטריה

קרל שטפן, ארכידוכס אוסטריה (בגרמנית: Erzherzog Karl Stephan von Österreich; ‏5 בספטמבר 1860 - 7 באפריל 1933), היה ארכידוכס אוסטרי, אשר היה מועמד לכתר ממלכת פולין.
ביוגרפיה > ראשית חייו

קרל שטפן נולד ב-5 בספטמבר 1860 בגרוס זילוביץ, לקרל פרדיננד, ארכידוכס אוסטריה ולאליזבת פרנציסקה, ארכידוכסית אוסטריה, בתם של הארכידוכס יוזף, פלטין הונגריה ומריה דורותיאה, דוכסית וירטמברג. קרל שטפן היה אחיהם של הארכידוכס פרידריך, דוכס טשן, מריה כריסטינה, ארכידוכסית אוסטריה ואויגן, ארכידוכס אוסטריה, וכן היה אחיה למחצה של מריה תרזה מאוסטריה-אסטה.
ב-28 בפברואר 1886 התחתן קרל שטפן עם מריה תרזה, ארכידוכסית אוסטריה, בתם של קרל סלבטור, ארכידוכס אוסטריה ומריה אימקולאטה, נסיכת בורבון-שתי הסיציליות, ממנה נולדו לו 6 ילדים.
בשנת 1895 מת דודו הארכידוכס אלברכט, דוכס טשן ללא ילדים, וקרל שטפן ואחיו ירשו את נחלותיו, תוך שקרל שטפן זוכה בנחלותיו בגליציה, ארמון פולה בקרואטיה, וכן נכסים בווינה.
קרל שטפן היה חובב יאכטות מושבע, ואף החזיק בכמה יאכטות שרכש, ואף השתתף כמה פעמים במרוצי יאכטות בבריטניה.
ביוגרפיה > קריירה צבאית

בשנת 1879 התגייס קרל שטפן לצי האוסטרו-הונגרי, ובשנת 1896 הוא פרש משירות צבאי. על אף פרישתו קודם הלאה קרל שטפן, ובשנת 1901 הועלה לדרגת אדמירל, ובשנת 1911 הועלה לדרגת גרוס-אדמירל, ומונה למפקח הכללי של הצי. בשנת 1918 מונה קרל שטפן על ידי קרל הראשון, קיסר אוסטריה לארגן מחדש את הצי, יחד עם האדמירל מיקלוש הורטי, ובנוסף הוא מונה לחקור את מרד מלחי הצי בקאטארו. כמו כן היה קרל שטפן קולונל הכבוד של רגימנט הרגלים ה-8, ואחיו הארכידוכס פרידריך, דוכס טשן היה המפקד העליון של הצבא האוסטרו-הונגרי במלחמת העולם הראשונה.
ביוגרפיה > ממלכת פולין

בשנת 1916 הכריזו שני הקיסרים, וילהלם השני, קיסר גרמניה ופרנץ יוזף, קיסר אוסטריה, על הקמת ממלכת פולין מחדש, ובכך התאפשרה הקמתה של "מועצת מדינה" שהייתה הכלי השלטוני שבאמצעותו שלטה גרמניה בשטחי פולין, ולאחר מכן, מ-15 באוקטובר 1917 הוקמה "מועצת עוצרים" ("Rada Regencyjna") אשר אמורה הייתה לשלוט במדינת החסות החדשה, ובעתיד, לבחור לה מלך.
קרל שטפן היה בעל הסיכויים הגדולים ביותר להיבחר למלך, שכן גר בזיוויץ' שבגליציה, ודיבר פולנית רהוטה. אך על אף שחפץ בכתר, כחבר בבית המלוכה האוסטרי היה צריך את רשותו של ראש הבית, קרל הראשון, קיסר אוסטריה, אשר ירש את פרנץ יוזף שמת ימים ספורים לאחר ההכרזה על הממלכה החדשה. קרל הראשון היסס להעניק את הרשות, שכן חפץ בעצמו להיות למלך פולין.
בסופו של דבר לא נבחר מלך לפולין, והשליטה במדינה בפועל הייתה בידי הנס פון בזלר, ולאחר תבוסת גרמניה במלחמה הוכרז על הקמת הרפובליקה הפולנית השנייה.
ביוגרפיה > אחרית חייו

לאחר המלחמה התגורר קרל שטפן באחוזתו בזיוויץ', ואף קיבל אזרחות פולנית. ב-7 באפריל 1933 מת קרל שטפן בביתו, וכעבור חודש ב-10 במאי מתה אשתו מריה תרזה, ארכידוכסית אוסטריה.
משפחתו

ב-28 בפברואר 1886 התחתן קרל שטפן עם מריה תרזה, ארכידוכסית אוסטריה, בתם של קרל סלבטור, ארכידוכס אוסטריה ומריה אימקולאטה, נסיכת בורבון-שתי הסיציליות, ממנה נולדו לו 6 ילדים:
אלאונורה, ארכידוכסית אוסטריה (1886–1974) התחתנה בנישואים מורגנטיים עם אלפונס פון קלוס
רנטה, ארכידוכסית אוסטריה (1888–1935) התחתנה עם הנסיך הירונימוס רדזיוויל
קרל אלברכט, ארכידוכס אוסטריה (1888–1951) התחתן עם אליס אליזבת אנקרקרונה
מכטילדיס, ארכידוכסית אוסטריה (1891–1966) התחתנה עם הנסיך אולגירד צ'רטוריסקי
ליאו קרל, ארכידוכס אוסטריה (1893–1939) התחתן עם מריה-קלוטילד פון תילירס, הרוזנת פון מונטז'וי-ואופרי דה לה רוש
וילהלם, ארכידוכס אוסטריה (1895–1948)